Behandlingen fjerner hårene ved roden, hvorfor det hårfrie resultat typisk varer omkring 4 uger, før håret igen er groet ud. I starten kan nogle mennesker opleve at mærke eller se hår i det behandlede område et par uger efter voksbehandlingen. Dette skyldes, at hårene på kroppen er i forskellige vækstcyklusser. De hår, du kan se de første 1-3 uger efter behandling, har ligget lige under hudens overflade, da behandlingen blev udført. Derfor kan du med fordel behandle ca. hver 3. uge, når du begynder at vokse med perlevoks.